287 



altid været lidet beboelig ; det er da ogsaa meget faa Ruiner, 

 der her er fundne. At den fredløse Snorre alligevel «tog den 

 i Besiddelse« forklares paa det bedste ved, at han først i Aaret 

 998 kom til Grønland , og da har omtrent alt beboeligt Land 

 allerede været taget i Besiddelse af andre. Det er en Fejl- 

 tagelse, naar det i Landnåma hedder, at Snorre tog til Grøn- 

 land sammen med Erik den røde. 



Hrafnsfjördr skulde ifølge Rækkefølgen være Unartokfj orden; 

 og herpaa passer alt, ligesom Tilfældet var med Ketilsfjorden 1 ). 

 Navnet er i Ivars Beretning forvansket , men om den rette 

 Form kan der ingen Tvivl være. Ivar omtaler Holme i Fjor- 

 den, hvor der er «meget varmt Vand» ; herved sigtes der til de 

 3 varme Kilder paa Øen Unartok (= den kogende), G. h. M. III, 

 806. Inderst inde i Fjorden var der, siger Ivar, et Nonnekloster. 



Siglufjörör. Denne Fjord maa være identisk med den 

 næste Bovedfjord: Agdluitsokfjorden. Naar den islandske Fjord- 

 fortegnelse først nævner denne Fjord og derefter Hrafnsfjorden, 

 maa dette være en Fejl; her maa Ivars Beretning være den 

 rigtigste ; jfr. ogsaa Landnåmas Opregning. Dette bestyrkes ved 

 andre Angivelser. I denne Fjord var Vågar (med en Kirke). 

 For Bunden af den nordre inderste Arm af Fjorden, Amitsuar- 

 suk, ligger en stor og en mindre Sø. Mellem disse er der en 

 meget høj Fos eller Vandfald (se f. Ex. Meddelelser om Grøn- 

 land XVI, 416); her er Gaarden Foss, som Ivar omtaler, sik- 

 kert at søge; naar han siger, at den er beliggende mellem 

 Rafnsfjorden og Einarsfjorden, er dette tilnærmelsesvis rigtigt 

 og for saa vidt naturligt, som han slet ikke nævner Siglufj or- 

 den. Den omtalte mindre Sø er aabenbart den, Ivar hentyder 

 til (I.e. 417—18). Hvorvidt det er denne Arm af Fjorden, der 

 kaldtes Vågar, er mindre sikkert, men dette Spørgsmaal vil vi 

 under Omtalen af Kirkerne komme tilbage til. 



1 ) Naar Ivar siger, at Fjorden ligger nærmest ved Ketilsfjorden, tager han 

 intet Hensyn til den ubetydelige og lidet beboede mellemliggende Fjord : 

 Alptafjorden. 



